open-index/open-wikipedia-markdown huggingface dataset:
השקעות לעצלנים

**השקעות לעצלנים: הדרך הפשוטה להשקעה ארוכת־טווח בשוק ההון** הוא ספר עיון כלכלי מאת תמיר מנדובסקי, שיצא לאור בהוצאת מצפן בשנת 2021, והיה לספר הנמכר ביותר בישראל בשנים 2023 ו-2024.

## על הספר
הספר מתאר גישת השקעה פסיבית בשוק ההון, המבוססת על רכישה עקבית של מוצרים מחקי מדדי מניות רחבים. הספר מבוסס על ההנחה כי השקעה פסיבית קבועה ועקבית, במדדי מניות עולמיים, מגוונים ומובילים, תניב בטווח הארוך את התשואה הגבוהה ביותר, בניכוי דמי הניהול הנמוכים ביותר, ובדחיית תשלומי מס.

הספר נכתב בהשראת ספרו של ג'ון בוגל, "המדריך למשקיע המתחיל", אך מתבסס על שלוש תיאוריות מתחום הכלכלה והכלכלה ההתנהגותית של זוכי פרס נובל ויליאם שארפ, יוג'ין פאמה ודניאל כהנמן והכלכלן מארק קארהארט .

הספר נמכר ביותר מ-150,000 עותקים, ותורגם לאנגלית ונמכר בשם: "The Lazy Investor: How to Set a Profitable & Hassle-free Investment Portfolio".

בשנת 2022 הושק פודקאסט רשמי של הספר "השקעות לעצלנים", שהפך תוך שנה אחת לפודקאסט המואזן ביותר בישראל. בשנת 2023 פרסמה חברת שירות הזרמת המוזיקה ספוטיפיי כי הפודקאסט דורג בין עשרת הפודקאסטים המואזנים בישראל לאורך כל השנה.

בספטמבר 2024, שר האוצר בצלאל סמוטריץ' שיתף פוסט בעמוד הפייסבוק שלו את מעמד הגשת דו"ח הממונה על שוק ההון לשנת 2023, ובתמונה שצולמה נצפה הספר "השקעות לעצלנים" מונח על שולחנו. חודשיים לאחר מכן, התארח שר האוצר בפודקאסט "השקעות לעצלנים", וציין כי אהב את הספר, ועוד הוסיף כי הספר "מייצר מודעות פיננסית, פותח לאנשים את הראש, וגורם לקוראים לקחת אחריות על עתידם הפיננסי".

בדצמבר 2024, נבחר הספר למקום הראשון בטבלת 500 הספרים האהובים ביותר באתר עברית, על פי דירוג הגולשים.

בשנת 2025 יצא אל האור השיר *[https://www.youtube.com/watch?v=97hpNUlXcH0 לא רוצה לשמוע]* של עמית אולמן והשקעות לעצלנים, המשלב סאטירה מוזיקלית עם מסר חינוכי, ומציג דמות צעיר ישראלי המתרחק משוק ההון מתוך בורות, עד שהוא נחשף לחשיבותו ולכוחו של חיסכון והשקעה. השיר, שנכתב ברוח הראפ, מבקש לקרב את שוק ההון לדור הצעיר בשפה פשוטה וקליטה.

## מבנה
בפתח דבר לספר נכתב כי הספר מיועד למי שמעוניין להשקיע, אך לא יודע כיצד. בהמשך, הספר מחולק לחצי תאורטי ולחצי מעשי. נקודת המוצא בה נפתח הספר מניחה כי לקורא אין כל ידע בשוק ההון, וההסברים המלווים את הקורא לאורך הספר ממחישים מונחים פיננסים באמצעות דוגמאות יומיומיות המוכרות לכל אדם ממוצע.

בפרקים 1–2 מוסברים מושגי יסוד: עקרון הבעלות על חברות מובילות באמצעות אחזקת מניותיהן, וכיצד עובדת צבירת הון לאורך שנים באמצעות כוחה של הריבית המצטברת.

בפרקים 3–4 מוסבר הצורך (ולטענת המחבר- ההכרח) להשקיע, גם בקרב אלו שאינם מבינים בהשקעות. מסקנתו של המחבר היא שכל אדם צריך להשקיע באופן פשוט ורווחי, ושאסור להפריע להשקעה לעבוד.

בפרקים 5–6 מוסבר מבנה ההשקעה בקרנות סל המחקות ביצועי מדדים רחבים ומובילים (כמו מדד תל אביב 125 או מדד S&P 500).

בפרק 7 מוסבר כיצד כל אדם יכול לבנות את תיק ההשקעה שלו, ללא ניהול חיצוני המייקר את עלויות השקעותיו, ולשלב בו גם איגרות חוב ומטבע חוץ.

בפרקים 8–10 מודגם יישום של ההשקעה, באמצעות בחירת בית השקעות (ברוקראז'), בחירת ניירות ערך בהן ירצה המשקיע להשקיע את הונו, או לחלופין השקעה באמצעות קופת גמל להשקעה.

פרק 11 מסביר על יתרונות הטבת מס בהשקעה בקרנות סל המאוגדות באירלנד; ופרק 12, האחרון, מסכם את הספר וקורא לקוראים להפוך את הידע אותו רכשו - לפעולות של ממש.

## ראו גם
* אבא עשיר אבא עני

## קישורים חיצוניים
* 
* 

* פודקאסט השקעות לעצלנים, באתר ספוטיפיי
* 
* 
* 
* 
* 

## הערות שוליים

קטגוריה:ספרי עיון בעברית
קטגוריה:ספרי 2021
לילי הורניג

**לילי הורניג** (לבית **שוונק** ; נולדה; 22 במרץ 1921 - 17 בנובמבר 2017) הייתה מדענית צ'כית-אמריקאית ממוצא יהודי שעבדה בפרויקט מנהטן, ופעילה פמיניסטית.

## ביוגרפיה
הורניג נולדה באוסטי נד לבם לארווין שוונק, כימאי אורגני, ולראשה שפירו, רופאת ילדים.

ב-1929 עברה משפחתה לברלין. מכיוון שהוריה היו יהודים, איימו על אביה במאסר במחנה ריכוז והוא נאלץ לברוח. ארבע שנים לאחר מכן היא ואמה הגיעו לארצות הברית בעקבות האב.

היא סיימה תואר ראשון במכללת ברין מאר ב-1942 ואת הדוקטורט שלה מאוניברסיטת הרווארד בשנת 1950. בשנת 1943 נישאה לדונלד הורניג ולזוג נולדו ארבעה ילדים.

## קריירה
הורניג ליוותה את בעלה ללוס אלמוס, שם עבד. לאחר שהתבקשה במקור לגשת למבחן הקלדה, הוכרו כישוריה המדעיים והיא קיבלה עבודה כמדענית בפרויקט מנהטן .

כאשר הוחלט מאוחר יותר כי כימיה של פלוטוניום מסוכנת מדי לנשים, הורניג עבדה במקום זאת על עדשות בעלות נפיצות גבוהה. בעודה בלוס אלמוס, היא חתמה על עצומה שקוראת להשתמש בפצצת האטום הראשונה על אי לא מיושב כתצוגת תכלית.

הורניג הפכה מאוחר יותר לפרופסור לכימיה באוניברסיטת בראון, ויושבת ראש המחלקה לכימיה בטריניטי קולג' בוושינגטון הבירה היא מונתה על ידי הנשיא ג'ונסון כחברה בנציגות לרפובליקה של קוריאה שם החלה בהקמתו של מכון קוריאה למדע וטכנולוגיה.

כפמיניסטית, הורניג הייתה המנהלת המייסדת של HERS (שירותי חינוך גבוה) בחסות הוועדה לקידום נשים במכללות ובאוניברסיטאות בניו אינגלנד שאורגנה לראשונה על ידי שילה טוביאס. היא כיהנה בוועדות לשוויון הזדמנויות עבור הקרן הלאומית למדע, המכון הלאומי לסרטן והאגודה האמריקאית לקידום המדע. היא הייתה יו"ר המחקר של הוועדה לשוויון נשים בהרווארד, והתייעצה והשתתפה במחקרים רבים על חינוך וקריירה של נשים מדעיות.

הורניג הייתה נאמנה לכל חיים של המכון האוקיינוגרפי בוודס הול והייתה נאמן של בית הספר וילר.

## מותה
הורניג נפטרה ב-17 בנובמבר 2017 בפרובידנס, רוד איילנד, בגיל 96.

## בתרבות נפוצה
בסרט *[[אופנהיימר (סרט)|אופנהיימר]]* משנת 2023, בבימויו של כריסטופר נולאן, גולמה הורניג על ידי השחקנית אוליביה ת'ירלבי.

## פרסומים

## קישורים חיצוניים

## הערות שוליים

קטגוריה:מהגרות מצ'כוסלובקיה לארצות הברית
קטגוריה:עובדי פרויקט מנהטן
קטגוריה:בוגרות מכללת ברין מאר
קטגוריה:בעלות תואר דוקטור מאוניברסיטת הרווארד
קטגוריה:בעלי תואר דוקטור מאוניברסיטת הרווארד
קטגוריה:פעילות זכויות נשים אמריקאיות
קטגוריה:אמריקאים ממוצא צ'כי-יהודי
קטגוריה:כימאיות אמריקאיות
קטגוריה:כימאים אמריקאים
קטגוריה:אמריקאים שנולדו ב-1921
קטגוריה:אמריקאיות שנולדו ב-1921
קטגוריה:אמריקאים שנפטרו ב-2017
קטגוריה:אמריקאיות שנפטרו ב-2017
Burnin' (שיר של דאפט פאנק)

**"Burnin'"** הוא שיר אינסטרומנטלי מתוך אלבום הבכורה של צמד המוזיקה האלקטרונית הצרפתי דאפט פאנק, Homework משנת 1997. זה היה הסינגל הרביעי שיצא מהאלבום. הקליפ הנלווה לשיר בוים על ידי הצלם ובמאי הווידאו הצרפתי סאב ג'אניאק. מאוחר יותר יצא לשיר רמיקס בשם "Extravaganza", שנוצר על ידי הלהקה הקוריאנית BanYa עבור משחק הדאנס Pump It Up. אלמנטים של "Burnin'" שולבו עם השיר "Too Long" באלבום ההופעה החיה של דאפט פאנק Alive 2007.

## ביקורות
המגזין הבריטי מיוזיק ויק דירג את השיר שלוש מתוך חמש, והוסיף: "גרוב מינימליסטי ומגרד יותר מ-Da Funk או Around the World, הסינגל השלישי של הצמד לוירג'ין הוא בכל זאת פאנקי, והקליפ בסגנון המגדל הלוהט אמור לעזור לחשיפה".

## קליפ וידאו
הקליפ לשיר "Burnin'" הוא מחווה למפיקי האוס בשיקגו שדאפט פאנק מצאו בהם השראה. סצנת המסיבה בקליפ כוללת את DJ Sneak, רוג'ר סאנצ'ז, דריק קרטר, רוי דייוויס ג'וניור, פול ג'ונסון, רוברט ארמני ודי ג'יי Hyperactive. תומא בנגלטר וגי-מנואל דה הומם-קריסטו מ"דאפט פאנק" מופיעים גם הם בהופעת קמע קצרה בקליפ כאנשים במסיבה, בנגלטר מרכיב משקפי שמש ופאה כהה בעלת שיער ארוך, ואילו דה הומם-קריסטו מופיע בחליפה סגולה, משקפי שמש ופאה בלונדינית. הקליפ צולם בשיקגו תוך שימוש בבניין משרדים ב-Wacker Drive כתפאורה.

הסרטון מתחיל עם ילד משחק עם כבאית צעצוע בפרבר בזמן שאביו מבשל סטייק על ברביקיו. הסצנה מתנדנדת מתפאורה זו לסצנת מסיבה בתוך גורד שחקים, שבה אש מתפשטת בזמן שנראה שאף אחד במסיבה לא שם לב. צוות של כבאים מתריע בסופו של דבר בפני הנוכחים על השריפה ומלווה אותם מהבניין. נטען כי הילד והכבאית שלו קשורים איכשהו לחילוץ ופינוי הכבאים בסרטון.

## מצעדים

## קישורים חיצוניים

## הערות שוליים

קטגוריה:שירי דאפט פאנק
קטגוריה:שירים באנגלית
קטגוריה:סינגלים בהוצאת וירג'ין רקורדס
ליו קאנג

**ליו קאנג** או **לו קאנג** (באנגלית: **Liu Kang**) הוא דמות גיבור בזיכיון מורטל קומבט שהחל כסדרת משחקי לחימה מבית Midway Games ומאוחר יותר NetherRealm Studios. ליו קאנג הוא הגיבור הטוב הראשי והפרוטגוניסט בסדרה, הלוחם הנבחר של ממלכת כדור הארץ, אלוף מורטל קומבט ומגן הממלכה. הוא הופיע לראשונה במשחק המקורי מורטל קומבט (1992) מ-1992 כנזיר שאולין עם מהלכים מיוחדים שיועדו להיות קלים לביצוע בידי השחקנים. מאז הצגתו, ליו קאנג הופיע כדמות ניתנת למשחק בכל כותרי הסדרה למעט Mortal Kombat: Deadly Alliance מ-2002.

ליו קאנג נבחר על ידי לורד ריידן, אל הברק והרעם, כלוחם שייצג את ממלכת כדור הארץ בטורניר המורטל קומבט שייקבע את עתיד הממלכה. במשחק הראשון ליו קאנג מביס את שאנג טסונג ונהפך לאלוף הטורניר. במשחק השני, מורטל קומבט 2, הוא שוב מגן על ממלכת כדור הארץ והפעם מביס את קיסר העולם החיצון, שאו קהאן. בהמשך ליו קאנג נהרג והופך לאל-מת נקמני ששולט בממלכת השאול, אך במורטל קומבט 11 הוא נגאל על ידי ריידן וחוזר כגיבור שמציל פעם נוספת את הממלכה והופך לאל האש.

## קישורים חיצוניים

קטגוריה:מורטל קומבט: דמויות
אנטון פון שנפלד

**אנטון מריה אמריך וילהלם פרייהר פון שנפלד** (בגרמנית: **Anton Maria Emmerich Wilhelm Freiherr von Schönfeld**; 3 ביולי 1827 - 7 בינואר 1898) היה גנרל בצבא האוסטרו-הונגרי אשר שימש כראש המטה הכללי בין 1876–1881.

## ביוגרפיה
שנפלד נולד בפראג ב-3 ביולי 1827, כבן למשפחת אצולה בוהמית עתיקה. אביו ואחיו שניהם היו קצינים בצבא האוסטרי. ב-1838 הוא החל ללמוד באקדמיה הצבאית התרזיאנית בווינר נוישטאדט, וב-1845 החל לשרת בצבא האוסטרו-הונגרי בדרגת לויטננט. ב-1848 הוא השתתף במלחמת העצמאות האיטלקית הראשונה. ב-1849 החל לשרת במטה הכללי. ב-1862 הוא מונה לראש מטה הקורפוס ה-7 באיטליה. ב-1864 הוא השתתף במלחמת שלזוויג השנייה, ולאחריה מונה למפקד גדוד הרגלים ה-63. ב-1869 מונה למפקד הדיוויזיה ה-13, והשתתף עמה בדיכוי מרד בדלמטיה.

בנובמבר 1875 הוא הועלה לדרגת פלדמרשל-לויטננט. ב-4 ביוני 1876 הוא מונה לראש המטה הכללי. ב-1878 הוא הוביל את כיבוש בוסניה והרצגובינה בהתאם לתוצאות קונגרס ברלין. ב-1881 הוא פרש מהתפקיד בעקבות מחלתו של בנו. במשך כמה שנים הוא פיקד על קורפוסים שונים וב-1 בנובמבר 1886 הועלה לדרגת פלדצויגמייסטר ומונה למפקח הכללי של הצבא האוסטרו-הונגרי. הוא נפטר מאי-ספיקת לב ב-7 בינואר 1898. פרנץ יוזף הראשון, קיסר אוסטריה השתתף בלווייתו, ו-וילהלם השני, קיסר גרמניה שלח גם הוא נציג מטעמו.

## משפחתו
ב-26 בפברואר 1851, נישא שנפלד לאנגלייה ג'ורג'ינה לטיטיה מרי אן נוויל (ילידת 9 באפריל 1826). נולדו להם שלושה ילדים. היא נפטרה ב-7 ביוני 1890. ב-8 בינואר 1896 הוא נישא מחדש לצרפתייה אלואיז סלין דה מריון (ילידת 25 ביולי 1854).

## קישורים חיצוניים

* אנטון פון שנפלד באתר הביוגרפיה הגרמנית
* אנטון פון שנפלד בלקסיקון הביוגרפי האוסטרי
* [vienna.com/Musik/Komponisten/Ziehrer/werke.htm אנטון פון שנפלד] באתר Planet-Vienna

קטגוריה:גנרלים אוסטרו-הונגרים
קטגוריה:ילידי 1827
קטגוריה:נפטרים ב-1898
SloTop50

**SloTop50** הוא ארגון המספק את מצעד המוזיקה הרשמי של סלובניה. ארגון זה הוקם על ידי SAZAS  ב-6 בינואר 2013. מצעד המוזיקה, אשר מתפרסם מדי יום ראשון, מסתמך על נתוני איירפליי של 61 תחנות רדיו בסלובניה. כמו כן, מתפרסמים גם מצעדי מוזיקה חודשיים וסוף שנתיים של מצעד המוזיקה. בנוסף לכך, מתפרסמים על ידי הארגון גם מצעד השירים המקומיים ומצעד שירי חג המולד. מצעד המוזיקה חדל מלהתפרסם ב-20 ביוני 2021.

השיר הראשון שהופיע במקום הראשון במצעד היה השיר "Srečno novo leto" של הלהקה הסלובנית, .

## קישורים חיצוניים
* 

## הערות שוליים

סלובניה
קטגוריה:סלובניה: תרבות
Years & Years (שיר)

"**Years & Years**" (בעברית: "**שנים ושנים**"; לעיתים מעוצב כ-"**Years And Years**") הוא סינגל של הזמר-יוצר האנגלי אולי מארס, אשר מופיע כסינגל השלישי של אלבום האולפן החמישי שלו, *24 Hrs*. השיר יצא ב-9 בדצמבר 2016 בהוצאת חברת התקליטים אפיק רקורדס. השיר נכתב על ידי אולי מארס, ויין הקטור וסטיב מק, והופק על ידי סטיב מק.

נכון לספטמבר 2023, השיר הושמע למעלה מ-10 מיליון פעמים בספוטיפיי, ולמעלה מ-3.5 מיליון פעמים ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי אולי מארס
קטגוריה:שירים באנגלית
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:שירים על זמן
קטגוריה:בלדות פופ
קטגוריה:סינגלים בהוצאת אפיק רקורדס
Beyond Forgiveness

**Beyond Forgiveness** ("לא ניתן למחילה" או "מעבר למה שניתן לסלוח") היא להקת מטאל מארצות הברית המנגנת דת'-דום גותי סימפוני. השירה היא שירת היפה והחיה עם סופרנו אופראי של טליה הויט לצד גראולינג של ריצ'רד מרקוס וגרג ויטוור, הגיטריסטים.

הלהקה הוקמה ב-2009 על ידי ריצ'רד מרקוס ששילב בין מטאל גותי סימפוני לדת' מטאל, אליו הצטרפו טליה הויט, זמרת-יוצרת בעלת הכשרה קלאסית שמשמשת גם כמלחינה עבור הלהקה, וגרג ויטוור, הגיטריסט המוביל וזמר בלאק-דת'. ב-2016 יצא ה-EP הראשון שלהם The Ferryman's Shore, שזכה לביקורות טובות והיא הושוותה לטריסטניה ו-Within Temptation בתחילת דרכן (שתיהן להקות מטאל גותי סימפוני אירופאיות חשובות ומפורסמות בסצנת המטאל הגותי והמטאל הסימפוני). ב-2017 הוציאה את אלבום האולפן הראשון שלה The Great Wall, ב-2019 את אלבומה השני Live to Tell the Story וב-2025 את אלבומה השלישי Cold As Winter's Ice.

## חברי הלהקה

### נוכחיים

* גרג ויטוור (Greg Witwer) – גיטרה מובילה, שירת גראולינג
* ריצ'רד מרקוס (Richard Marcus) – גיטרת קצב, שירת גראולינג
* טליה הויט (Talia Hoit) – סולנית, שירה נשית מלודית/אופראית, פסנתר, מלחינה
* שון רוג'רס (Sean Rogers) – תופים, כלי הקשה (2016–היום)

### לשעבר

* קווין מור (Kevin Moore) – גיטרה באס
* מייקל בולאק (Michael Bulach) – תופים (?–2016)
* ג'ים לאסל (Jim Lasselle) – גיטרה באס (2018–2021)

## דיסקוגרפיה

* Your Haunting Eyes - סינגל, 2015	 
* The Ferryman's Shore - מיני אלבום, 2016 
* Sanctuary	- סינגל, 2016
* Moment of Truth (Promo) - פרומו, 2017	 
* The Great Wall - אלבום אולפן מלא, 2017	 
* Live to Tell the Story - אלבום אולפן מלא,	2019
* Cold As Winter's Ice - אלבום אולפן מלא, 2025

## קישורים חיצוניים
* 
* 
* 
* 
* 

קטגוריה:להקות מטאל גותי
בנימין אשכנזי

**בנימין אשכנזי** (1824–1894) היה פילנתרופ  יהודי רוסי, מפרנסי קהילת גרודנו.

## ביוגרפיה
נולד בשנת 1824 לרבי יהושע השל אשכנזי.

בנימין אשכנזי השתקע בגרודנו, שם הפך לרוח המובילה בענייני הקהילה. ביוזמתו נבנה בית חולים ומאוחר יותר בית אבות. הממשלה, כהוקרה על שירותיו, העניקה לו ולילדיו אזרחות כבוד. ב-1882 נשלח כציר לכנס הרבנים בסנקט פטרבורג; ובשנת 1883, היה מהנציגים היהודים הבודדים שנכחו באופן רשמי בהכתרתו של אלכסנדר השלישי במוסקבה. ב-1884 מונה ליושב ראש הוועדה לבתי הכלא של ממשלת גרודנו.

נפטר בגרודנו בשנת 1894.

## הערות שוליים

קטגוריה:נדבנים יהודים רוסים
קטגוריה:גרודנו: אישים
קטגוריה:משפחת אשכנזי
קטגוריה:רוסים שנולדו ב-1824
קטגוריה:רוסים שנפטרו ב-1894
ליאנה ליברטו

**ליאנה דאיין ליברטו** (באנגלית: **Liana Daine Liberato**; נולדה ב-20 באוגוסט 1995) היא שחקנית אמריקאית. היא שיחקה את הגרסה הצעירה יותר של התפקיד הנשי בסרט "הטוב שבי" מ-2014 וכיכבה בסרטי הדרמה "אוכל החטאים האחרון" (2007) ו"אמון" (2010), בסרטי המותחן "הסגת גבול" (2011) ו"אקס-פטריוט" (2012), וכן גם סרטי האימה "רדוף" (2013) ו"בית החוף" (2019). בשנת 2017, היא הייתה חלק מהרכב השחקנים של הדרמה "אמונה במבחן" ובשנת 2018 היא שיחקה בקומדיה "בננה ספליט".

מ-2018 עד 2019, ליברטו כיכבה בתפקיד הראשי בסדרת המותחן של שירות הסטרימינג הולו, "קל כמו נוצה" בתור מק'קנה בריידי, עליה קיבלה שתי מועמדויות לפרסי האמי לבידור בשעות היום לשחקנית הראשית הטובה ביותר בסדרת דרמה דיגיטלית בשעות היום (2019) והופעה ראשית בתוכנית בשעות היום (2020). בשנת 2023, שיחקה ליברטו בסרט "צעקה 6" ובסדרת הקומדיה מותחן של שירות הסטרימינג Peacock, "מבוסס על סיפור אמיתי".

## ביוגרפיה
ליברטו נולדה ב-20 באוגוסט 1995 בעיר מגלווסטון שבטקסס.
## קריירה
בשנת 2005, ליברטו עשתה את הופעת הבכורה שלה במשחק בסדרת הטלוויזיה "פשע מן העבר" והופיעה ב-"ילדי האנרכיה", . היא גם הופיעה בקליפ לשיר של מיילי סיירוס, "7 Things". בשנה שלאחר מכן היא הופיעה בעונה הרביעית של "האוס", והוצגה בגיליון יוני של מגזין הניו יורק טיימס. בשנת 2007, ליברטו קיבלה את התפקיד הראשי בסרט ההרפתקאות של אולפני המאה ה-20 "אוכל החטאים האחרון".

בשנת 2010 כיכבה ליברטו בסרט "אמון". הופעתה, שזכתה לשבחים על ידי רוג'ר איברט בביקורת שלו על הסרט, זיכתה אותה בפרס הוגו הכסף לשחקנית הטובה ביותר בפסטיבל הסרטים הבינלאומי ה-46 של שיקגו. ביוני, היא לוהקה לסרט "הסגת גבול". היא גילמה את קים ב"אם אשאר" והגרסה הצעירה יותר של התפקיד הנשי בסרט "הטוב שבי" מ-2014. בשנת 2014, ליברטו נבחרה לאחת השחקנים הטובים ביותר מתחת לגיל 20 על ידי IndieWire.

בשנת 2023 שיחקה ליברטו בסרט השישי של סדרת הסרטים "צעקה" (צעקה 6). בתור קווין ביילי- אחותו של ריצ'י קירש מהסרט החמישי שמנסה לנקום את מות אחיה יחד עם שאר משפחתה.

## פילמוגרפיה
### קולנוע

### טלוויזיה

### אינטרנט

### קליפים

## קישורים חיצוניים

## הערות שוליים

קטגוריה:שחקניות אמריקאיות
קטגוריה:אמריקאיות שנולדו ב-1995
ארטה (יוון)

**ארטה** (ביוונית: **Άρτα**) היא עיר בצפון-מערב יוון השייכת למחוז אפירוס. היא שוכנת על גבעה בצד גשר האבן העתיק, על נהר הארכטוס  וחולשת עליה מצודה ביזנטית.

## היסטוריה
העיירה העתיקה הוקמה בשנת 625 לפני הספירה, כמושבה קורינתית, בשם הקדום אמבראיקה (Ambracia), ובשנת 1204, בתקופה הצלבנית, ניתן לה השם ארטה. העיר שמשה בתקופה הביזנטית כמרכז המנהלי והמסחרי של המחוז. בשנת 1449 נכבש חלק גדול מחבל אפירוס שכלל גם את ארטה על ידי העות׳מנים אשר שלטו במקום עד שנת 1881 - תחילת מלחמת העצמאות היוונית. באותה שנה, על פי החלטת קונגרס ברלין, סופחה העיר ליוון, יחד עם חלק קטן ממחוז אפירוס. אזור העיר שכלל מספר כפרים נקרא מחוז ארטה, והיא שמשה כעיר הבירה של המחוז. ארטה הייתה העיירה הראשונה שהצטרפה לממלכת יוון לאחר שהשתחררה מעֻלָּם של העות׳מנים.

בפאתי העיר גדלים פרדסים של תפוזים וכרמי זיתים, ומצפונה פרוסים כפרים קטנים ששימשו מקומות מסתור לתנועת ההתנגדות הפעילה מאוד בזמן הכיבוש הגרמני במלחמת העולם השנייה.

## הקהילה היהודית

היהודים התגוררו בארטה מאז המאה ה-11, תקופת השלטון הביזנטי, והתרכזו סביב בית הכנסת שהיה ידוע בשם "קהילת קודש תושבים". בשנת 1173 ביקר בעיר בנימין מטודלה ומצא בה 100 משפחות יהודיות. הקהילה היהודית בארטה נחשבה במאה ה-16, תקופת האימפריה העות׳מנית, אחת הקהילות החשובות, העשירות והמבוססות שבחבל אפירוס ביוון, ובאימפריה. בתקופה זו הגיעו אליה פליטים מספרד, מסיציליה, מפורטוגל, מקלבריה, מאפוליה, מקמפניה (נאפולי) וכן יהודים מעיירות אחרות השוכנות במחוז אפירוס. במאה ה-17 היגרו רבים מיהודי ארטה ליואנינה ולערים אחרות כדי להקים קהילות רומניוטיות גם שם. מלחמת טורקיה-יוון ערערה את המצב הכלכלי באזור, ולקראת סוף המאה החלה הגירה של יהודים בעיקר לצפון אמריקה.

בתחילת המאה ה-20 מנתה ארטה כ-100–200 משפחות יהודיות. בשנת 1920 קיבלה הקהילה הכרה רשמית מממשלת יוון. בשנים אלה נהנו היהודים מחופש דת ומעצמאות כלכלית ואף מונו למועצת העיר. בשנת 1940 חיו בארטה, תחת שלטון הכיבוש האיטלקי, כ-384–400 תושבים יהודים. בספטמבר 1943 נכנסו הגרמנים לארטה, וב-24 במרץ 1944 הגיעה מחלקה של הגסטפו מאגריניון לעיר. רוב היהודים נעצרו, ונשלחו ברכבות למחנה ההשמדה אושוויץ-בירקנאו. מספר צעירים הצליחו להסתתר.

לאחר המלחמה שרדו בארטה כ-50 יהודים. 30 שבו לעיירה וכ-20 הצליחו להינצל מאחר שהתחבאו בכפרים השונים באזור. משנת 1959 לא נותרו יהודים בעיר, והקהילה היהודית פורקה באופן רשמי על ידי ממשלת יוון.

## קישורים חיצוניים
* 

* 

## הערות שוליים

קטגוריה:יוון: ערים
פרידריך פון בק-רז'יקובסקי

**פרידריך גראף פון בק-רז'יקובסקי** (בגרמנית: **Friedrich Graf von Beck-Rzikowsky**; 21 במרץ 1830 - 9 בפברואר 1920) היה גנרל בצבא האוסטרו-הונגרי אשר שימש כראש המטה הכללי בין 1881–1906.

## ביוגרפיה
נולד ב-21 במרץ 1830 בשם "פרידריך בק", בעיר פרייבורג. אביו קרל יוזף היה פרופסור לכירורגיה ורפואת עיניים. ב-1846 בק התגייס לצבא האוסטרו-הונגרי, והשתתף בדיכוי המרד ההונגרי של 1848. ב-1854 הוא החל לשרת במטה הכללי. ב-1859 הוא נשלח לאיטליה כראש מטה דיוויזיית ריישאך. הוא לחם במלחמת אוסטריה-סרדיניה בהצטיינות, נפצע קשה, ועוטר באות מסדר כתר הברזל מדרגה שלישית.

ב-1861 הוא הועלה לדרגת מאיור, והוענק לו תואר האצולה "ריטר" מאת פרנץ יוזף הראשון, קיסר אוסטריה. באותה שנה הוא נישא לאנה מריה רז'יקובסקי פון דובז'יץ'. ב-1865 הוא הועלה לדרגת אוברסט-לויטננט. הוא הפך ליועץ קרוב של הקיסר, ובמלחמת אוסטריה-פרוסיה נשלח למלא משימות מיוחדות עבורו בחזית. ב-1874 הוא מונה לחבר בגהיימראט (המועצה הפרטית) של הקיסר. ב-1878 הוא הועלה לדרגת פלדמרשל-לויטננט ונשלח מטעם הקיסר לבוסניה והרצגובינה (שנכבשו בידי האוסטרים באותה שנה). כמו כן, באותה שנה הוענק לו תואר האצולה "פרייהר".

ב-1881 הוא מונה לראש המטה הכללי. הוא כיהן בתפקיד במשך 25 שנים, שבמהלכן ביסס את המטה הכללי ואת מעמדו של הרמטכ"ל כמפקד בפועל של הצבא שכפוף לקיסר בלבד. בשל יחסיו הקרובים עם הקיסר והשפעתו הרבה עליו, הוא נודע בכינוי "סגן הקיסר". ב-1885 הוא הפך לחבר במועצה האימפריאלית, וב-1888 הוא הועלה לדרגת פלדצויגמייסטר.

ב-1906 הורעו יחסיו עם הקיסר, והוא פוטר מתפקיד ראש המטה הכללי. כפיצוי, שודרג תואר האצולה שלו ל"גרף". ב-1913 אישר לו הקיסר להוסיף לתואר האצולה שלו את שם משפחתה של אשתו - רז'יקובסקי, וזאת מתוך מטרה לשמור על שם השושלת העתיקה שהיא הייתה היורשת היחידה שלה. הוא נפטר ב-9 בפברואר 1920.

## קישורים חיצוניים

* פרידריך פון בק-רז'יקובסקי באתר פורום אוסטריה
* פרידריך פון בק-רז'יקובסקי בלקסיקון הביוגרפי האוסטרי
* פרידריך פון בק-רז'יקובסקי באתר הספרייה הלאומית הגרמנית

קטגוריה:גנרלים אוסטרו-הונגרים
קטגוריה:ילידי 1830
קטגוריה:נפטרים ב-1920
Unhealthy (שיר)

"**Unhealthy**" (בעברית: "**מַזִיק לִבְרִיאוּת**") הוא שיר שהוקלט על ידי הזמרת-יוצרת הבריטית אן-מארי, בהשתתפות הזמרת-יוצרת הקנדית שאניה טוויין. הוא יצא לאור ב-18 במאי 2023, בהוצאת חברות התקליטים מייג'ור טומ'ס ואסיילום רקורדס, כסינגל הרביעי מתוך אלבום האולפן השלישי של אן-מארי, *[[Unhealthy]]* (2023).

השיר הגיע למקום השני במצעד 40 הסינגלים ההולנדיים.

## רקע וכתיבה
"Unhealthy" הוא שיר הנושא מתוך אלבום האולפן השלישי של אן-מארי. קטע מתוך השיר פורסם לצד הודעה על יציאת האלבום ברשתות החברתיות של אן-מארי ב-27 באפריל 2023. בריאיון להיטס רדיו , היא דיברה על ההשראה לשיר: "מסיבה כלשהי, לפעמים נתקע לי משהו בראש ואני לא מצליחה להוציא אותו, ועם השיר הזה, נכנסתי לתוך הסטודיו וכל מה שיכולתי לראות זה תמונה שלי פשוט אוכלת המבורגר, וכל הרוטב שלו פשוט מטפטף על הסנטר שלי. וכמו כל הדברים הלא בריאים שאתה יכול לדמיין, פסטה, פיצה, הכול! כל הדברים הטובים ביותר ופשוט אתה יודע שזה 'מזיק לבריאות' ומכאן הרעיון לכתיבתו". בתור מעריצה של טוויין, ניסתה אן-מארי לגרום לה להשתתף בהקלטות השיר.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-50 מיליון השמעות.

## וידאו קליפ
הווידאו קליפ הרשמי של השיר פורסם ב-30 ביוני 2023 בשידור חי.

נכון לאוגוסט 2023 עומד מונה הצפיות של הקליפ על למעלה מ-6 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אן-מארי
קטגוריה:שירי שאניה טוויין
קטגוריה:דואטים
קטגוריה:שירים באנגלית
קטגוריה:שירים שנכתבו על ידי אן-מארי
קטגוריה:שירי קאנטרי פופ
קטגוריה:סינגלים בהוצאת אסיילום רקורדס
No (שיר של ליטל מיקס)

"**No**" (בעברית: **לֹא**) הוא שיר שהוקלט על ידי להקת הבנות הבריטית ליטל מיקס, מתוך אלבום הלהיטים הראשון שלה, *[[Between Us]]*. השיר יצא לאור ב-12 בנובמבר 2021, בהוצאת חברת התקליטים RCA רקורדס (הממלכה המאוחדת), כסינגל השני מתוך האלבום.

השיר הגיע למקום השמונה-עשרה במצעד הסינגלים של לטביה.

## רקע וכתיבה
"No" היה השיר הראשון של הלהקה שנכתב בידי השלישייה, לאחר שג'סי נלסון עזבה את הלהקה ב-2020. מבחינה לירית, השיר נוצר בהשראת העבר. פינוק תיארה אותו כ"רצועה אופיינית של ליטל מיקס, אך חדשנית בו-זמנית", בעוד שת'ירלוול דיברה על מהלך ההקלטה והיצירה עם קמיל ו-MNEK.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.

## וידאו קליפ
הווידאו קליפ הרשמי של השיר פורסם ב-12 בנובמבר 2021 בשידור חי.

נכון לאוקטובר 2021, מונה הצפיות של הקליפ עומד על למעלה מ-15 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ליטל מיקס
קטגוריה:שירים באנגלית
קטגוריה:שירים שנכתבו על ידי MNEK
קטגוריה:סינגלים בהוצאת RCA רקורדס
יעקב סלומון (פרופסור)

**יעקב (ג'ייק) סלומון** (נולד ב-1981) הוא פרופסור מן המניין למתמטיקה באוניברסיטה העברית בירושלים.

## ביוגרפיה
נולד בארצות הברית. סיים תואר ראשון במתמטיקה ופיזיקה בהצטיינות יתירה בישיבה יוניברסיטי בשנת 2000. בשנת 2006 סיים דוקטורט במתמטיקה במכון הטכנולוגי של מסצ'וסטס.

עלה לארץ בגיל 26 ובשנת 2008 מונה למרצה בכיר באוניברסיטה העברית בירושלים, בשנת 2014 מונה לפרופסור חבר ובשנת 2019 מונה לפרופסור מן המניין.

משמש כעורך הראשי בכתב העת *Selecta Mathematica*.

תחומי המחקר העיקריים שלו הם גאומטריה דיפרנציאלית, גאומטריה סימפלקטית והיבטים קשורים של פיזיקה.

## חיים אישיים
סלומון מקיים אורח חיים חרדי, נשוי לשולמית, ד"ר למתמטיקה גם היא, אב לשישה ילדים.

## קישורים חיצוניים

* 
* 

קטגוריה:סגל האוניברסיטה העברית בירושלים: מתמטיקה
קטגוריה:בוגרי ישיבה יוניברסיטי
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:ישראלים ילידי ארצות הברית
קטגוריה:עולים בשנות ה-2000
קטגוריה:ישראלים שנולדו ב-1981
בלזיוס פון שמואה

**בלזיוס אדלר פון שמואה** (בגרמנית: **Blasius Edler von Schemua**; 2 בינואר 1856 - 21 בנובמבר 1920) היה גנרל בצבא האוסטרו-הונגרי אשר שימש לתקופה קצרה כראש המטה הכללי, וכן שימש כמפקד הקורפוס ה-2 בתחילת מלחמת העולם הראשונה.

## ביוגרפיה
שמואה נולד בקלנגפורט ב-2 בינואר 1856. אביו היה מאיור בצבא האוסטרי, ואחיו הגיע גם הוא לדרגת גנרל. הוא למד בבית הספר לצוערים במרבורג ולאחר מכן באקדמיה הצבאית התרזיאנית בווינר נוישטאדט. ב-1874 החל לשרת בצבא האוסטרו-הונגרי בדרגת לויטננט. בין 1879–1881 היה חבר במשלחת צבאית אוסטרו-הונגרית שנשלחה לסייע לשושלת הקאג'ארית. לאחר חזרתו לאוסטריה, למד בבית הספר למלחמה בווינה עד 1884. ב-1885 הוא החל לשרת במטה הכללי. ב-1894 הוא החל לעבוד כמורה צבאי בבית הספר למלחמה. ב-1898 הוא הועלה לדרגת אוברסט. ב-1902 הוא מונה למפקד גדוד הרגלים ה-66. ב-1905 הוא הועבר לפקד על הבריגדה ה-55. ב-1908 הועבר לפקד על הדיוויזיה ה-18. ב-1909 הוא הועלה לדרגת פלדמרשל-לויטננט.

ב-3 בדצמבר 1911 פוטר קונרד פון הצנדורף מתפקיד ראש המטה הכללי לאחר מחלוקת עם פרנץ יוזף הראשון, קיסר אוסטריה. שמואה מונה כמחליפו בתפקיד. כעבור שנה אחת בתפקיד, הקיסר פיטר את שמואה והחזיר את הצנדורף לנוכח איום למלחמה בבלקן. שמואה הועבר לפקד על הקורפוס ה-16, וכעבור שנה הועלה לדרגת גנרל. באפריל 1914 הוא הועבר לפקד על קורפוס וינה.

עם פרוץ מלחמת העולם הראשונה הועבר שמואה לפקד על הקורפוס ה-2, שהיה חלק מהארמייה ה-4 בפיקודו של מוריץ פון אופנברג. הוא השתתף בניצחון על הרוסים בקרב קומרוב, אולם לאחר מכן הובס בקרב רווה. בעקבות התבוסה הוא הודח מהפיקוד על הקורפוס והועבר למפקח על קו הביצורים פרשבורג-קרמס. במרץ 1915 הוא פרש מהצבא ועבר להתגורר בעיר הולדתו, ונפטר ב-21 בנובמבר 1920.

## קישורים חיצוניים

* בלזיוס פון שמואה בלקסיקון הביוגרפי האוסטרי
* בלזיוס פון שמואה באתר האקדמיה האוסטרית למדעים

קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:גנרלים אוסטרו-הונגרים
קטגוריה:בוגרי האקדמיה הצבאית הטרזיאנית
קטגוריה:אוסטרים שנולדו ב-1856
קטגוריה:נפטרים ב-1920
אנשי הדממה

"**אנשי הדממה**" הוא שיר בביצוע להקת חיל הים, שהתפרסם ב־1969 כאחד משיריה של תוכנית הלהקה התשיעית, "רפסודה בכחול". יורם טהרלב כתב את השיר, ויאיר רוזנבלום הלחין אותו.

## רקע
השיר נכלל בתוכנית מס' 9 של הלהקה, "רפסודה בכחול". תוכנית זאת באה אחרי "וביום השלישי", שהייתה אחת התוכניות המצליחות ביותר של הלהקה, ו"רפסודה בכחול" הצליחה גם היא. השירים הבולטים בתוכנית היו "אנשי הדממה", "כשאהיה גדול" ו"יידישע פיראטן". הצלחת הלהקה זיכתה אותה בתואר "להקת השנה" במצעד הפזמונים השנתי לשנת תש"ל של קול ישראל. בני נגרי היה המנהל המוזיקלי של התוכנית ועיבד את השיר.

## על השיר
השיר מספר על אנשי הצפרדע, הצוללים של שייטת 13. יורם טהרלב סיפר שכל להקה צבאית שכתב לה שירים דאגה שהכותבים ייצאו לשטח ויראו במו עיניהם מה קורה. גם בחיל הים הוא ביקר. טהרלב סיפר שבאותה תקופה השייטת הייתה סודית עד כדי כך שאסור היה להזכיר את שמה. כמו בשירים רבים שכתב, גם בשיר הזה שיבץ טהרלב אזכורים תנכיים. הוא השווה את אנשי השייטת ליונה הנביא, "שגם הוא נעלם ליומיים שלושה, בלי שידעו היכן בדיוק הוא היה...".

## הצלחה
"אנשי הדממה" צעד במצעדים השבועיים של הגל הקל בסביבות נובמבר 1969 – פברואר 1970. בשיאו הגיע למקום הראשון למשך שבוע אחד, ב־5 בינואר 1970. במצעד העברי השנתי (תש"ל) של התחנה הוא דורג במקום ה־20. להקת חיל הים זכתה בתואר "להקת השנה" במצעד הזה (וידעה הצלחות נוספות: כוכב הלהקה שלמה ארצי זכה במקום הראשון בפסטיבל הזמר והפזמון עם השיר "פתאום עכשיו, פתאום היום" כשהוא לבוש במדי החיל. השיר זכה בתואר "שיר השנה", וארצי זכה בתואר "זמר השנה". רבקה זהר, גם היא בוגרת הלהקה, זכתה בתואר "זמרת השנה" בפעם השנייה ברציפות, לאחר צאת אלבום הבכורה שלה).

### מיקומי שיא

## בתרבות
* בעונה השישית של סדרת הסאטירה "היהודים באים" שודר שיר פרודי על "אנשי הדממה". השיר, הנקרא "אנשי הצפרדע", מתייחס להתנכרות המערכת הצה"לית לחיילי צה"ל שנפגעו במהלך שירותם. בין המקרים שהוזכרו: פרשת הקישון, פרשת הסרסור בסוהרות בכלא גלבוע וטיפול לקוי בחיילים פגועי נפש.

## קישורים חיצוניים

* אקורדי השיר "אנשי הדממה", באתר נגנו
* "אנשי הדממה" בביצוע להקת חיל הים – אודיו, באתר יוטיוב

## הערות שוליים

קטגוריה:שירי להקת חיל הים
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי יאיר רוזנבלום
קטגוריה:שירים על ימאים
קטגוריה:שירים על חיילים
קטגוריה:סינגלים שהגיעו למקום הראשון בישראל
קטגוריה:שירי להקות צבאיות
יצחק גלפט

**יצחק גלפט** (11 באוגוסט 1900 – 15 במאי 1977) היה מראשוני חוקרי הכלכלה בארץ ישראל, פרופסור לכלכלה בבית הספר הגבוה למשפט וכלכלה ובאוניברסיטה העברית בירושלים.

## קורות החיים
נולד בנובואוקראינקה, אוקראינה. למד בגימנסיה ובמכון לכלכלה חקלאית באודסה. עלה לארץ בשנת 1922 והצטרף לאנשי "חבורת הדרום". בשנת 1926 יצא ללמוד תואר שני במכון למדעים בין לאומיים בז'נבה  ובהמשך כתב עבודת דוקטור בכלכלה בנושא "קואופרציית העובדים בארץ ישראל" באוניברסיטת בריסל. בשנת 1931 חזר לארץ וייסד וערך את העיתון הכלכלי הראשון בארץ "המשק השיתופי".

בשנת 1936 החל לשמש כמרצה בבית הספר למשפט וכלכלה, ובמקביל עורך המדור הכלכלי של אטלס ישראל ומונה לחבר החברה הכלכלית המלכותית .

בין השנים 1948 - 1949 שימש נציג כלכלי של מדינת ישראל במדינות סקנדינביה, בחזרתו לארץ מונה למנהל המחלקה לחקר כלכלי במשרד האוצר ולחבר מועצת המנהלים של בנק הפועלים.

בשנת 1953 מונה לדיקן הפקולטה לכלכלה של בית הספר למשפט וכלכלה.

בשנת 1961 נבחר לחבר במועצה המדעית להשתלמות של המכון לחקר של התפתחות כלכלית וחברתית באוניברסיטת פריז.

בשנת 1962 התמנה לפרופסור חבר באוניברסיטה העברית בירושלים ובשנת 1968 מונה לפרופסור מן המניין.

במהלך השנים היה מרצה אורח בבית הספר ללימודי חברה בברונסביק (שוודיה), בקואופרטיב קולג' בסטנפורד האל , בבית הספר השימושי למדעים גבוהים בפריז ובאוניברסיטת פריז.

## חיים אישיים

היה נשוי לד"ר סילביה רייך גלפט, חוקרת במכון וולקני, שנפטרה ב-18 באוגוסט 2005.

נפטר ב-15 במאי 1977 לאחר מחלה ממושכת, ונטמן בבית העלמין בחולון.

## כתביו
### ספרים
* **מסות בכלכלה שתופית: לתיאוריה הסוציאליסטית של הקואופרציה במשק ובחברה**, תל אביב: המשביר המרכזי, 1939.
* **זרמים חדשים במחשבה הכלכלית**, ספרים א - ג, ספרית פועלים, 1943 - 1951.
* **הכלכלה הערבית בארץ ישראל ובארצות המזרח התיכון**, בשיתוף עם ז. אברמוביץ, 1944.
* **הקואופרציה היצרנית בעולם**, תל אביב: הוצאת ספר, תש"ו.
* **תרומות: מסות ועיונים בשאלות כלכלה וחברה**, ספרית פועלים, 1957.
***מבוא לכלכלה שיתופית** (סיכומי הרצאות), תל אביב, 1966.
***יעדים חברתיים במחשבה הכלכלית**, תל אביב: ברונפמן, 1975.

### מאמרים
*  ()
* 
* 
* 
* 

## קישורים חיצוניים

* 
* 
* 
* 

## הערות שוליים

קטגוריה:כלכלנים ישראלים
קטגוריה:ישראלים ילידי אוקראינה
קטגוריה:סגל האוניברסיטה העברית בירושלים: כלכלה
קטגוריה:עובדי משרד האוצר
קטגוריה:אישים הקבורים בבית העלמין הדרום
קטגוריה:אנשי העלייה השלישית
קטגוריה:ישראלים שנולדו ב-1900
קטגוריה:ישראלים שנפטרו ב-1977
אוטו דר

**אוטו דר** (במקור עד 1913 **דירנפלד**, בהונגרית: **Dér Ottó**; בודפשט, 10 באוקטובר 1896 – ?) היה רופא עור יהודי-הונגרי, פרופסור באוניברסיטה.

## ביוגרפיה
אוטו דירנפלד נולד במשפחה יהודית כבנם של ליפוט דירנפלד (1860–1935), חלפן כספים, ושל רגינה וגנר (1873–1944). את לימודיו התיכוניים השלים בגימנסיה הראשית בבודפשט של מסדר ההוראה (1906–1914). לאחר בחינות הבגרות הפך לסטודנט בפקולטה לרפואה של אוניברסיטת בודפשט (כיום שמה אוניברסיטת אטווש לוראנד), ובאותה שנה התגייס ולחם במלחמת העולם הראשונה. הוא קיבל מספר עיטורים. הוא שוחרר ב-1918 בדרגת סגן רפואי. לאחר שקיבל את התואר דוקטור לרפואה הפך למתמחה במרפאת עור ומין של אוניברסיטת ארז'בט בפץ'. משנת 1925 עבד כמרצה בכיר ולאחר מכן כפרופסור באותה אוניברסיטה.

רעייתו הייתה מתילד פאלושקה (1901–?), לה נישא ב-24 בדצמבר 1934 בבודפשט. אשתו ניסתה להתאבד בספטמבר 1936. במשוער הוא ניספה בשואה. (הוא חי בעיר פץ' שמשם נשלחו היהודים למחנה ההשמדה אושוויץ באביב 1944).

## מחקריו וכתביו
* "קאינון" בטיפול דרמטולוגי, עם התייחסות מיוחדת לפסוריאזיס, עם כמה הערות על הפתוגנזה שלה. (שבועון רפואי, 1924, 41)
* היווצרות והיסטולוגיה של גבול הביסמוט. (רפואה, 1926, 25)
* על צבע נגעי העור (חינוך רפואי, 1927, 4)
* האלונל בפרקטיקה הדרמטולוגית. (רפואה, 1927, 40)
* על השימוש ב"דרמותרמה". (רפואה, 1929, 12)
* על טיפול רפואי בהפרעות כוח גברא. (רפואה, 1932, 22)

## לקריאה נוספת
* Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי).
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944. 1990–2002)
*  (לקסיקון התחייה בהונגרית)
## הערות שוליים

קטגוריה:רופאים יהודים הונגרים
קטגוריה:רופאי עור יהודים הונגרים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:בודפשט: אישים
קטגוריה:יהדות בודפשט
קטגוריה:בוגרי אוניברסיטת אטווש לוראנד בודפשט
קטגוריה:נפטרים במאה ה-20
קטגוריה:הונגרים שנולדו ב-1896
גאנביה

**גאנביה** (בצרפתית: **Ganvié**) הוא כפר אגם בבנין, אפריקה, השוכן בצפון , סמוך לקוטונו. אוכלוסיית הכפר מונה כ-20,000 איש, זהו כנראה כפר האגם הגדול ביותר באפריקה והוא פופולרי מאוד בקרב תיירים.

הכפר נבנה במאה השש-עשרה או השבע-עשרה על ידי אנשי טופינו שהשתמשו באגם כמקום מקלט ומסתור מפני לוחמי פון שחטפו אנשים כבני ערובה על מנת למכור אותם כעבדים לאירופאים. הכפר מורכב מבתי כלונסאות השוכנים על המים והתנועה בו נעשית באמצעות סירות עץ. תושבי הכפר גאנביה מכונים לעיתים קרובות "אנשי מים"  והאזור עצמו מכונה לעיתים קרובות "ונציה של אפריקה".

מלבד התיירות כלכלת הכפר מתבססת בעיקר על דיג וגידול דגים. אמצעי התחבורה היחיד אל הכפר וממנו הוא באמצעות סירות עץ.

הכפר נוסף לרשימה מוקדמת של אתרי המורשת העולמית של אונסק"ו ב-31 באוקטובר 1996 בקטגוריית התרבות. 

## גלריה

File:Ganvié au fil de l'eau (2).webm|שיט בכפר
Image:ganvie1.jpg|בית בכפר
Image:bateau_ganvie.jpg|סירה בכפר


## ראו גם
* בתי כלונסאות
* ונציה

## הערות שוליים

## קישורים חיצוניים

* גלריית תמונות של גאנביה

קטגוריה:בנין: אתרי מורשת עולמית
קטגוריה:בנין: ערים
מרכז דארפור

**מרכז דארפֿוּר** (בערבית: **وسط دارفور**) היא אחת מ-18 המדינות (וילאיאת) בסודאן ואחת מחמש הווילאיאת המרכיבות את חבל דארפֿוּר. שטחה הוא 37,114 קמ"ר ואוכלוסייתה מונה 2,499,000 (נכון ל־2017). בירתה היא זאלינג'יי. בדרום־מערב גובלת המדינה ברפובליקה המרכז-אפריקאית ובצ'אד.

## הערות שוליים

קטגוריה:סודאן: מדינות
קטגוריה:דארפור
פרדיננד רוסצ'יץ'

**פרדיננד רוסצ'יץ**' (בפולנית: **Ferdynand Ruszczyc**; 1870–1936) היה צייר, יוצר הדפסים ומעצב במה פולני. 

## ביוגרפיה
רוסצ'יץ' נולד בכפר בוהדנוב שבאימפריה הרוסית (כעת בלארוס), ובילה את ילדותו במינסק. הוא סיים את לימודיו בגימנסיה במינסק ב-1890. 

רוסצ'יץ' למד משפטים באוניברסיטת סנקט פטרבורג, אך מאוחר יותר החליף מגמות והחל ללמוד שיעורי ציור באקדמיה הקיסרית לאמנויות. הוא היה תלמידם של ציירי הנוף הרוסים המפורסמים איוואן שישקין וארכיפ קוינג'י.

רוסצ'יץ' נסע לחצי האי קרים כדי לצייר נופי ים, ומאוחר יותר נסע לאיים הבלטים ולשוודיה לצייר נופים צפוניים. הוא ביקר בברלין, שם הושפע מאוד מהציירים הסימבוליסטים, כמו ארנולד בקלין.

לאחר סיום הלימודים, ערך רוסצ'יץ סיורים נרחבים במערב אירופה תוך שילוב חלק ניכר מהסגנונות בהם נתקל שם באמנותו.

### קריירה
יחד עם קז'ימייז' סטברובסקי, קסווארי דוניקובסקי, קונרד קרז'ינובסקי, סייע רוסצ'יץ' בפיתוח בית הספר לאמנויות יפות בוורשה, שם לימד במשך זמן מה. בשנים 1907–1908 החזיק בתפקיד הוראת ציור נוף באקדמיה לאמנויות יפות בקרקוב.

בשנת 1908, עם יוזף מהופר, ארגן רוסצ'יץ' תערוכה של ציור פולני בווינה. לאחר מכן התיישב בווילנה, שם התמסר להוראה. אחד מתלמידיו באותה תקופה היה הפסל הרוסי והסובייטי אייזיק איטקינד. רוסצ'יץ' גם ארגן אירועי תרבות, ועבד כגרפיקאי, מעצב כרזות ומאייר.

כמעצב תלבושות השתתף במספר הצגות של התיאטרון העירוני, והיה חבר ב"ועדה לשימור אנדרטת אדם מיצקביץ'". בשנים 1918 ו-1919 השתתף בהקמת הפקולטה לאמנויות יפות באוניברסיטת סטפן באטורי, שם נבחר לדיקן הראשון.

## גלריה

File:Ruszczyc Old apple trees.jpg|עץ תפוחים זקן
File:Ruszczyc Soil.png|אדמה
File:Ferdynand Ruszczyc - Krym - brzeg morza - Google Art Project.jpg|חוף בקרים
File:Krzyz w sniegu.jpg|נוף חורפי
File:Mlyn zima 3.jpg|נוף חורפי


## קישורים חיצוניים

## הערות שוליים

קטגוריה:סגל האקדמיה לאמנויות היפות בקרקוב
קטגוריה:ציירים פולנים
קטגוריה:ילידי 1870
קטגוריה:פולנים שנפטרו ב-1936
ביילי צימרמן

**ביילי לין צימרמן** (באנגלית: **Bailey Lynn Zimmerman**; נולד ב-27 בינואר 2000) הוא זמר יוצר אמריקאי.

## ביוגרפיה
צימרמן נולד בכפר לואיוויל שבמדינת אילינוי בארצות הברית. לפני שהחל ליצור מוזיקה, הוא עבד בתעשיית אריזת הבשר.

בדצמבר 2020, צימרמן החל לפרסם מוזיקה מקורית לחשבון הטיקטוק שלו. בינואר 2021, הוא הוציא את סינגל הבכורה שלו "Never Comin' Home", שנכנס מאוחר יותר ל-20 המקומות המובילים במצעד הוויראלי של ספוטיפיי בארצות הברית.

לאחר שיצא לראשונה בפברואר 2022, "Fall in Love" הגיע למקום ה-31 בבילבורד הוט 100 באוגוסט. לאחר מכן הגיעו סינגלים נוספים: "Rock and a Hard Place" ו-"Where It Ends" ביוני ואוגוסט 2022, בהתאמה. בשל הצלחתם של שירים אלו, צימרמן הוחתם בוורנר מוזיק נאשוויל ואלקטרה רקורדס, עם "Fall in Love" שזכה מאוחר יותר לצאת כסינגל לרדיו קאנטרי.

צימרמן הוציא את פרויקט הבכורה שלו בחברת תקליטים גדולה, *[[Leave the Light On]]*, ב-14 באוקטובר 2022. הוא נכנס היישר לעשירייה הפותחת של מצעד בילבורד 200 ומצעד האלבומים הקנדי. כתוצאה מביקוש גבוה, צימרמן האריך את סיבוב ההופעות שלו בארצות הברית לסתיו 2022.

ב-17 במרץ 2023, צימרמן הכריז על אלבום הבכורה שלו, *[[Religiously. The Album.]]*, והוא יצא ב-12 במאי 2023. הוא יקדם את האלבום עם סיבוב ההופעות "Religiously: The Tour" ברחבי ארצות הברית, בריטניה ואירלנד בשנת 2024.

## דיסקוגרפיה
### אלבומי אולפן

### מיני אלבומים

### סינגלים

### סינגלים שיווקיים

### שירים אחרים במצעד

## פרסים ומועמדויות

## קישורים חיצוניים

* 

## ביאורים

## הערות שוליים

קטגוריה:זמרים אמריקאים
קטגוריה:זמרי קאנטרי רוק
קטגוריה:זמרי-יוצרי קאנטרי אמריקאים
קטגוריה:אמני וורנר רקורדס
קטגוריה:אמריקאים ילידי אילינוי
קטגוריה:אמריקאים שנולדו ב-2000
פטר פלש

**פטר פלש** (בהונגרית: **Flesch Péter**; בודפשט, 22 באוקטובר 1915 - פאלמות' (Falmouth), ארצות הברית, 1 ביולי 1969) היה דוקטור לרפואה יהודי-הונגרי-אמריקאי, רופא עור, פרופסור באוניברסיטה.

## קורות חייו
פטר פלש נולד במשפחה יהודית כבנם של רופא הילדים ארמין פלש ושל מריאנה אדלר. הוא סיים את לימודיו ואת בחינות הבגרות בודפשט, ובשנת 1939 קיבל תואר ברפואה (MD) באוניברסיטת פאזמאן פטר (שמה היום אוניברסיטת אטווש לוראנד). ב-1941 הצליח להגר לארצות הברית מרדיפת היהודים בממלכת הונגריה והפשיזם. שנתיים לאחר מכן, קיבל תואר שני במדעים (MSc) מאוניברסיטת שיקגו, שם למד פרמקולוגיה. ב-1944, יחד עם פרופסור אישטוואן רוטמן, פרסם את המחקר **The Physiology of the Skin** "הפיזיולוגיה של העור". בשנה שלאחר מלחמת העולם השנייה השתתף כמומחה רפואי במשפטי נירנברג של פושעי המלחמה הנאצים העיקריים, ולאחר מכן חזר לשיקגו, שם עבד במעבדת הניסויים של המחלקה לפרמקולוגיה של האוניברסיטה. מ-1950 ועד מותו עבד באוניברסיטת פנסילבניה תחילה כמרצה, מ-1958 כמרצה בכיר ולבסוף (מ-1963) כפרופסור מחקר. אגודות אמריקאיות ובינלאומיות רבות בחרו בו כחבר, כולל האקדמיה למדעים של ניו יורק. הוא ביצע מחקר דרמטולוגי בסיסי, בחן את הפיגמנטציה של שיער נשי האדום, ויטמין A, כימיה של העור וקרטיניזציה. 85 פרסומים מדעיים שלו פורסמו.

הוא קבור בבית הקברות הציבורי וודס הול.

## לקריאה נוספת
*  (אלכסנדר אמד: פטר פלש. חיפה, ישראל).
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. עורכת ראשית אגנש קניירש)
## הערות שוליים

קטגוריה:רופאים יהודים הונגרים
קטגוריה:רופאי עור יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:מהגרים מהונגריה לארצות הברית
קטגוריה:רופאים יהודים אמריקאים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1915
קטגוריה:אמריקאים שנפטרו ב-1969
קרל פון האקה

**קרל גיאורג אלברכט ארנסט פון האקה** (בגרמנית: **Karl Georg Albrecht Ernst von Hake**; 8 באוגוסט 1768 – 19 במאי 1835) היה גנרל פרוסי אשר כיהן כראש המטה הכללי וכשר המלחמה של פרוסיה בין 1808–1812, ושוב בין 1819–1833.

## ביוגרפיה
האקה נולד ב-8 באוגוסט 1768 בגוט פלאטוב. הוא היה בן למשפחת אצולה פרוסית ותיקה. אביו, קרל פרידריך פון האקה, היה סגן ראש ממשלת פרוסיה. ב-1780 הוא נשלח לחצר המלכות בברלין כדי לשמש כנושא כלים עבור המלך פרידריך הגדול. ב-1785 הוא החל לשרת בצבא הפרוסי. הוא הוצב ברגימנט המשמר (מס' 15) וב-1788 הועלה לדרגת לויטננט משנה. ב-1792 הוא הצטרף לחיל המשלוח הפרוסי שנשלח לדכא את המהפכה הצרפתית. הוא השתתף במצור על מץ ובקרב ואלמי. ב-1793 הוא השתתף בקרב פירמזנס ועל חלקו בקרב עוטר בפור לה מריט. לאחר מכן חזר לברלין והוצב במטה הכללי.

ב-1799 הוא מונה לשלישו הצבאי של הגנרל ויכארד פון מלנדורף. ב-1804 הוא הועבר לשמש כשלישו של הנסיך היינריך. ב-17 ביוני 1810, בלחץ הקיסרות הצרפתית, נאלץ פרידריך וילהלם השלישי, מלך פרוסיה לפטר את גרהרד פון שרנהורסט ששימש כרמטכ"ל וכשר המלחמה בו זמנית, והאקה נכנס לשני התפקידים במקומו. בפועל, השפעתו הייתה מועטה. שרנהורסט הוביל בצבא הפרוסי רפורמה מקיפה, ונותר דמות דומיננטית ומשפיעה גם לאחר פיטוריו. המלך לא בטח בהאקה, ומינויו נועד רק כדי להרגיע את הצרפתים. ההחלטות בפועל התקבלו בידי שרנהורסט. במרץ 1812 הוא עזב את התפקיד. במאי של אותה שנה הוא הועלה לדרגת גנרל-מאיור.

לאחר שפרוסיה הצטרפה למלחמת הקואליציה השישית, מונה האקה למפקח על גיוס הכוחות. לאחר מכן הוא מונה לנציג הפרוסי במפקדה העליונה של בעלות הברית שבראשה עמד הנסיך שוורצנברג. הוא השתתף בקרב לייפציג וזכה בתוספת של עלי אלון לעיטור הפור לה מריט שלו. הוא השתתף גם בקרב ווטרלו ופיקד על הבריגדה ה-13. ב-28 ביוני 1815 הוא הועבר לפקד על הכוחות הפרוסיים בצרפת. לקראת סוף אותה שנה הוא חזר לפרוסיה ומונה למפקד חיל המצב בדנציג ואז למפקד חיל המצב בגלוגאו. ב-1816 הוא מונה למפקד אזור הריין.

ב-26 בדצמבר 1819 הוא נכנס לכהונה שנייה כרמטכ"ל וכשר המלחמה. הוא כיהן בשני התפקידים עד 20 באוקטובר 1833 אז נאלץ לפרוש בשל מצבו הבריאותי. הוא עבר להתגורר באיטליה, ונפטר בקסטלמארה די סטאביה ב-19 במאי 1835.

## קישורים חיצוניים

* קרל פון האקה באתר prussian machine
* קרל פון האקה בביוגרפיה הגרמנית הכללית
* קרל פון האקה בביוגרפיה הגרמנית

קטגוריה:גנרלים בצבא הפרוסי
קטגוריה:מעוטרי פור לה מריט
קטגוריה:אבירי מסדר העיט השחור
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי צלב הברזל
קטגוריה:מעוטרי אות מסדר העיט האדום
קטגוריה:אנשי צבא במלחמות נפוליאון
קטגוריה:גרמנים שנולדו ב-1768
קטגוריה:גרמנים שנפטרו ב-1835
אתרי קבורה וזיכרון של מלחמת העולם הראשונה (החזית המערבית)

**אתרי קבורה וזיכרון של מלחמת העולם הראשונה (החזית המערבית)** (בצרפתית: **Les sites funéraires et mémoriels de la Première Guerre mondiale (Front Ouest)**, בהולנדית: **Begraafplaatsen en herdenkingssites van de Eerste Wereldoorlog (Westelijk Front)**, באנגלית: **Funerary and memory sites of the First World War (Western Front)**) הוא שמו של אתר מורשת עולמית של אונסק"ו המאגד 139 בתי קברות ואנדרטאות, מתוכם 43 ברחבי בלגיה ו-96 בצפון ובמזרח צרפת, הקשורים לקרבות החזית המערבית במלחמת העולם הראשונה בשנים 1914–1918. האתרים קשורים לכלל המדינות והכוחות שלקחו חלק במערכה, ולקרבות בכל שלביה.

בתחילה ב-2002 בלגיה הכניסה אתרים רלוונטיים בשטחה לרשימה הטנטטיבית שלה, ממנה ניתן להכריז על אתרי מורשת עולמית חדשים, וצרפת נהגה באופן דומה לגבי אתרים בשטחה ב-2014, כחלק מציון יובל המאה למלחמה. ב-2017 ו-2018 הרשויות הרלוונטיות בשתי המדינות החלו לשתף פעולה ליצירת הצעה מאוחדת, ביחד עם נציגים של יתר המדינות להן קשורים האתרים כמו ועדת חבר העמים לקברי מלחמה, הוועדה האמריקנית למצבות קרב והוועדה הגרמנית לקברי מלחמה, ולאחר מכן בקשה רשמית הוגשה לאונסק"ו. לאחר מספר שנים בהם נבחנה ותוקנה ההצעה על ידי גופי אונסק"ו, ההכרזה הרשמית על האתר התקיימה במסגרת כינוס ועדת המורשת העולמית ב-2023.

בנימוקים להכרזה נטען בין היתר שמכלול האתרים מייצג את ההתמודדות של האנושות עם היקף הקורבנות הגדול וחסר-התקדים בזמנו שהביאה המלחמה, ובפרט דרכים חדשות לכיבוד החללים בעיצוב ובאדריכלות של בתי הקברות הצבאיים והאנדרטאות שהדגישו יותר את האינדיבידואליות של כל קורבן וקורבן ואת השוויוניות בקרב הלוחמים במערכה - דרכים שהיוו השראה לאתרים עתידיים לזכר קורבנות עימותים צבאיים מאוחרים יותר. בנוסף האתרים במכלול מציגים מחד את ההבדלים בדרכי הזיכרון של האומות השונות שהיו מעורבות ומנגד מאפיינים אסתטיים ועיצוביים אוניברסליים.

## רשימת האתרים הכלולים
### אתרים בבלגיה

### אתרים בצרפת

## גלריה

Saint Symphorien Military Cemetery (DSC 1295).jpg|בית הקברות הצבאי סן-סמפוריאן בבלגיה
Menenpoort ieper.jpg|אנדרטת איפר בבלגיה
Saint Julien Memorial 2007.JPG|אנדרטת "החייל המהרהר" הקנדית בבלגיה
Tower, Irish Peace Park, Mesen, Belgium.jpg|מונומנט "מגדל השלום האי של אירלנד" בבלגיה
Indian war cemetery near La Bassee (9687636304).jpg|אנדרטת הודו בנב-שאפל בצרפת
Thiepval cimetière derrière mémorial 1.jpg|אנדרטת טייפוואל לנעדרי הסום בצרפת
Villers-Bretonneux mémorial australien (tour et croix) 1.jpg|אנדרטת וייר-ברטונה בצרפת
Ossuary of Douaumont (Verdun, France 2013) (9124638286).jpg|בית הקברות ומבנה הקבורה של דואומון בצרפת
Montfaucon383.jpg|האנדרטה האמריקאית של מז-ארגון בצרפת
Monument Israélite Verdun.jpg|אנדרטה לזכר החללים היהודיים בכוחות צרפת במלחמה


## ראו גם
* אנדרטאות האימפריה הבריטית לנעדרים בבלגיה ובצרפת במלחמת העולם הראשונה

## קישורים חיצוניים

* אתרי קבורה וזיכרון של מלחמת העולם הראשונה (החזית המערבית) באתר אונסק"ו 
* אתר האגודה להובלת המועמדות של האתרים לקבלת מעמד אתר מורשת עולמית 

## הערות שוליים

*
יאן-ניקלאס בסטה

**יאן-ניקלאס בֶּסְטֶה** (בגרמנית: **Jan-Niklas Beste**; נולד ב-4 בינואר 1999) הוא כדורגלן גרמני המשחק בעמדת הקיצוני בפרייבורג מהבונדסליגה.

## קריירת מועדונים

לאחר שהצטרף לבורוסיה דורטמונד בגיל 8, הוא ערך את הופעת הבכורה התחרותית שלו עבור הקבוצה הבוגרת ב-12 באוגוסט 2017 במשחק הגביע הגרמני נגד רילזינגן-ארלן. על אף ששיחק גם במשחקי ידידות טרום עונה של הקבוצה הבוגרת בקיץ אותה שנה, הוא בילה את שאר עונת 2017/2018 בקבוצת הנוער.

ב-4 ביולי 2018, עבר לורדר ברמן, שם גם שובץ בקבוצת המילואים בעונה הראשונה.

ב-18 ביוני 2019, הושאל לאמן ההולנדית לעונת 2019/2020. הוא ערך את הופעת הבכורה שלו בליגת העל ההולנדית ב-24 באוגוסט 2019 במשחק נגד וילם II.

ביולי 2020 הושאל בסטה שוב מברמן, הפעם ליאן רגנסבורג לתקופת השאלה של שנתיים.

ב-15 ביוני 2022, חתם בסטה על חוזה ל-3 שנים בהיידנהיים מהבונדסליגה.

ב-11 ביולי 2024 חתם לחמש שנים בבנפיקה ליסבון. בספטמבר 2024 בסטה ערך את הבכורה שלו בבנפיקה במסגרת ליגת האלופות, בניצחון 2-1 על הכוכב האדום בלגרד. 

בינואר 2025, לאחר חצי עונה בלבד בבנפיקה, עזב בסטה את הקבוצה וחתם בפרייבורג מהבונדסליגה, וסייע לקבוצה לסיים במקום החמישי בעונת 2024/25.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני בורוסיה דורטמונד
קטגוריה:כדורגלני ורדר ברמן
קטגוריה:כדורגלני אמן
קטגוריה:כדורגלני יאן רגנסבורג
קטגוריה:כדורגלני פ.צ. היידנהיים
קטגוריה:כדורגלני בנפיקה ליסבון
קטגוריה:כדורגלני פרייבורג
קטגוריה:ספורטאים זרים בהולנד
קטגוריה:ספורטאים זרים בפורטוגל
קטגוריה:גרמנים שנולדו ב-1999
כריסטוף ביז'ו

**כריסטוף ביז'ו** (נולד ב-23 בדצמבר 1965, ניי-סיר-סן, צרפת) שימש כשגריר צרפת בישראל בין השנים 2009 ל-2013.

## קריירה
ביז'ו הוצב בנציגות הקבועה של צרפת לאו"ם בניו יורק בין השנים 1997–2001, ושימש כסגן מנהל דרום אפריקה והאוקיינוס ההודי. בין השנים 2001–2004 שימש כסגן השגריר הצרפתי בתל אביב, ובין השנים 2004–2007 כיועץ השר לענייני חוץ ואירופה. בין השנים 2007–2009 שימש כאחראי מדיניות החוץ של צרפת בצפון אפריקה, המזרח הקרוב והתיכון.

### שגריר בישראל, 2009–2013
ביז'ו ביקר בשדרות ב-16 בספטמבר 2009, כדי להפגין סולידריות עם תושביה.

מקום מגוריו בירושלים היה בשכונת טלביה.

ביום שלישי, 24 באפריל 2012, בעת טיול לבדו במדבר יהודה ליד נבי מוסא, נשדד ביז'ו על ידי שני תוקפים. ביז'ו נענה לדרישותיהם ולא נפגע. הוא נשדד מהסלולרי והארנק שלו.

### קריירה מאוחרת יותר
בספטמבר 2013, על פי החלטה של פרנסואה הולנד, ביז'ו הופקד על מחלקת האסטרטגיה של המנהל הכללי לביטחון חוץ (DGSE). הוא הוחלף כשגריר על ידי פטריק מייזונאב .

## קישורים חיצוניים

## הערות שוליים

קטגוריה:בוגרי אקול פוליטקניק
קטגוריה:ניי-סיר-סן: אישים
קטגוריה:שגרירי צרפת בישראל
קטגוריה:צרפתים שנולדו ב-1965
גוסטב פון ראוך

**יוהאן יוסטוס גאורג גוסטב פון ראוך** (בגרמנית: **Johann Justus Georg Gustav von Rauch**; 1 באפריל 1774 – 2 באפריל 1841) היה גנרל פרוסי אשר שימש כראש המטה הכללי של הצבא הפרוסי למשך שנה אחת בין 1812–1813, וכשר המלחמה בין 1837–1841.

## ביוגרפיה
ראוך נולד בבראונשווייג ב-1 באפריל 1774. הוא היה הבכור מבין שנים עשר בניו ובנותיו של בונאוונטורה פון ראוך - גנרל בצבא הפרוסי ומנהל אקדמיית ההנדסה המלכותית בפוטסדאם. אחיו היו הגנרלים לאופולד פון ראוך, מנהל אקדמיית המלחמה הפרוסית בברלין, ופרידריך וילהלם פון ראוך איש סודו ושלישו הצבאי של פרידריך וילהלם הרביעי, מלך פרוסיה. בין אחיותיו היו שרלוט, אשר הייתה נשואה ללוין פון ביסמרק, ופרידריה אשר הייתה נשואה לגנרל היינריך פון קנובלסדורף.

ראוך התגייס לצבא הפרוסי ב-1788 ולמד באקדמיית ההנדסה המלכותית בפוטסדאם במשך שנתיים. ב-6 באפריל 1790 בהיותו בן 16 בלבד, הוא הועלה לדרגת לויטננט, וב-1794 הוא השתתף בדיכוי מרד קושצ'ושקו. ב-1802 הוא החל לעבוד במטה הכללי הפרוסי. ב-12 בדצמבר 1803 הוא הועלה לדרגת האופטמן. ב-22 באוקטובר 1805 הוא הועלה לדרגת מאיור, וב-1806 לקח חלק במלחמת הקואליציה הרביעית. ב-1 ביוני 1807 הוענק לו עיטור הפור לה מריט.

לאחר המלחמה החל ראוך לעבוד במשרד המלחמה, שם הפך לידידו ובן-בריתו הקרוב של שר המלחמה גרהרד פון שרנהורסט, שבאותה עת עמל על ארגון מחדש של הצבא הפרוסי לאור התבוסה המבישה לצרפתים. ב-1810 הועלה ראוך לדרגת אוברסט-לויטננט. ב-17 ביוני של אותה שנה, לחצו הצרפתים על פרידריך וילהלם השלישי, מלך פרוסיה לפטר את שרנהורסט מתפקידיו. המלך לא עמד בלחצים, ומינה את קרל פון האקה למחליפו. בפועל, השפעתו של האקה על התנהלות הצבא הפרוסי הייתה אפסית, ושרנהורסט המשיך למשוך בחוטים בסיועו של ראוך. במרץ 1812 פיטר המלך את האקה ומינה את ראוך למחליפו בתפקיד הרמטכ"ל. ב-14 באוגוסט של אותה שנה הועלה ראוך לדרגת אוברסט.

ב-16 במרץ 1813 קצו הפרוסים בהעמדת הפנים, והכריזו מלחמה על צרפת (מלחמת הקואליציה השישית). המלך מיהר להחזיר את שרנהורסט לתפקיד הרמטכ"ל ושר המלחמה, וראוך מונה לראש מטהו של הגנרל לודוויג יורק פון וארטנבורג. ב-7 ביולי 1813 הוא הועלה לדרגת גנרל-מאיור ומונה למפקד חיל ההנדסה. במקביל, הוא הפך לראש מטהו של גבהרד לברכט פון בליכר. בספטמבר של אותה שנה הוא קיבל את צלב הברזל מחלקה ראשונה. לאחר סיום המלחמה הוא מונה למפקח על הביצורים במקביל לתפקידו כמפקד חיל ההנדסה. הוא המשיך להחזיק בשני התפקידים במשך יותר משני עשורים. ב-30 במרץ 1830 הוא הועלה לדרגת גנרל. ב-21 בנובמבר 1831 הוא הפך לחבר במועצת המדינה הפרוסית. ב-18 בינואר 1833 הוא עוטר באות מסדר העיט השחור.

ב-30 ביולי 1837 מינה המלך את ראוך לשר המלחמה. לאחר מותו של המלך פרידריך וילהלם השלישי, שקל ראוך לפרוש מהתפקיד בשל מצבו הבריאותי, אולם יורשו פרידריך וילהלם הרביעי ביקש ממנו להישאר בתפקיד. הוא נותר בתפקיד עד 28 בפברואר 1841. הוא נפטר כמה שבועות לאחר מכן, ב-2 באפריל.

## קישורים חיצוניים

* גוסטב פון ראוך באתר הספרייה הגרמנית הדיגיטלית
* גוסטב פון ראוך באתר prussian machine
* 

קטגוריה:גנרלים בצבא הפרוסי
קטגוריה:מעוטרי פור לה מריט
קטגוריה:מעוטרי צלב הברזל
קטגוריה:אבירי מסדר העיט השחור
קטגוריה:מעוטרי אות מסדר העיט האדום
קטגוריה:מעוטרי עיטור אנדריי הקדוש
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור ולדימיר הקדוש
קטגוריה:מעוטרי עיטור גיאורגי הקדוש
קטגוריה:אנשי צבא במלחמות נפוליאון
קטגוריה:גרמנים שנולדו ב-1774
קטגוריה:גרמנים שנפטרו ב-1841